b'\n_START_ARTICLE_\nUspavalo\n_START_PARAGRAPH_\nUspav\xc3\xa1lo (tudi hipnotik) je zdravilna u\xc4\x8dinkovina, ki povzro\xc4\x8da fiziolo\xc5\xa1kemu spancu podobno stanje oziroma laj\xc5\xa1a nespe\xc4\x8dnost. Pri tem ni ostrih meja med njimi in pomirjevali na eni strani ter anestetiki na drugi._NEWLINE_Uspavala so bodisi po sinteti\xc4\x8dnih poteh dobljene substance bodisi naravne u\xc4\x8dinkovine, ki jih nahajamo v rastlinah.\n_START_SECTION_\nUspavala na rastlinski osnovi\n_START_PARAGRAPH_\nNajbolj znani in naj\xc4\x8de\xc5\xa1\xc4\x8de uporabljeni so pripravki na osnovi zdravilne \xc5\xa1pajke (baldrijana). Njihov u\xc4\x8dinek je zelo blag in obi\xc4\x8dajno so ti pripravki prosti recepta. pogosto se uporabljajo tudi razli\xc4\x8dne kombinacije iz baldrijana, melise, hmelja, \xc5\xa1entjan\xc5\xbeevke in drugih rastlin. Rastlinska uspavala bolniki praviloma dobro prena\xc5\xa1ajo. Tudi zasvojljivost je neznatna. Vendar predpostavka, da rastlinski pripravki niso nevarni, ne velja nasplo\xc5\xa1no - kot ka\xc5\xbee primer pripravkov iz vrtnega maka, ki vsebujejo morfij.'